CELEX: 32020D1111
Language: da
Date: 2020-07-20 00:00:00
Title: Rådets afgørelse (EU) 2020/1111 af 20. juli 2020 om undertegnelse på Unionens vegne af aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser

29.7.2020   
               
               
                  DA
               
               
                  Den Europæiske Unions Tidende
               
               
                  L 244/8
               
            
         RÅDETS AFGØRELSE (EU) 2020/1111
         af 20. juli 2020
         om undertegnelse på Unionens vegne af aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 5,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 10. september 2010 bemyndigede Rådet Kommissionen til at indlede forhandlinger med Folkerepublikken Kinas regering om en aftale om samarbejde om og beskyttelse af geografiske betegnelser. Forhandlingerne blev afsluttet med positivt resultat ved paraferingen af aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser (»aftalen«).
                  
               
                     (2)
                  
                  
                     Aftalen har til formål at opnå det højest mulige beskyttelsesniveau for geografiske betegnelser og at tilvejebringe instrumenter til at bekæmpe vildledende praksis og uretmæssige anvendelser af geografiske betegnelser.
                  
               
                     (3)
                  
                  
                     Aftalen bør undertegnes på Unionens vegne med forbehold af dens indgåelse på et senere tidspunkt —
                  
               VEDTAGET DENNE AFGØRELSE:
         
            Artikel 1
            Der gives herved bemyndigelse til undertegnelse på Unionens vegne af aftalen mellem Den Europæiske Union og Folkerepublikken Kinas regering om samarbejde om og beskyttelse af geografiske betegnelser godkendes herved med forbehold af aftalens indgåelse (1).
         
         
            Artikel 2
            Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 20. juli 2020.
            
               
                  På Rådets vegne
               
               J. KLOECKNER
               
                  Formand
               
            
         
         
            (1)  Teksten til aftalen offentliggøres sammen med afgørelsen om indgåelse heraf.